Vejret denne 1. maj har indbudt til en frisk gåtur på strand. På stranden i Løkken var der mulighed for at få en særlig oplevelse, for denne sommers bademode skulle nemlig fotograferes til butikken Blondehuset i Løkken. - Vi laver et helt magasin, hvor kvinder fra lokalområdet får taget billeder i badetøj og lingeri. Vi får vist moden på almindelige, skønne og modige kvinder i alle aldre og størrelser, fortæller indehaver Helle Svendsen.
På stranden i Løkken er indehaver af Blondehuset i fuld gang med et ”fotoshoot” af kvinder i lingeri og badetøj. Det er for kvinder i alle størrelser!